hu hu hu hu hu hu hu hu hu hu hu ca hu hu hu hu hu id hu fr hu cs hu es hu es hu hu hu hu hu hu hu hu hu hu hu hu hu hu hu hu hu hu hu hu hu hu hu en hu ca en hu hu sv hu en fr hu hu de hu hu de hu hu fr hu hu fr hu en fr hu hu sv hu zh en hu en fr hu en en hu en ja hu en fr hu en de hu en fr hu en es hu en nb hu en fr hu en de hu en en hu en hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Apa (születési nevén Lhakpa Tenzing Sherpa (1960. január 20.– ) nepáli serpa, az első ember, aki 21 alkalommal mászta meg a Föld legmagasabb hegyét, a Mount Everestet 1990 és 2011 között, többször, mint őelőtte bárki más. 2013 óta közösen tartja ezt a rekordot egy másik nepáli serpával, Phurba Tashival.[1]
2.1 Sikeres csúcstámadásai a Mount Everesten
Lhakpa Tenzing Sherpa a himalájai Thame településen született Nepálban, a kínai határ közelében, egy négy fiút és két lányt nevelő család legidősebb fiúgyermekeként. 12 éves korában meghalt az apja, attól kezdve rá hárult a család fenntartásának felelőssége, ezért iskolai tanulmányait abbahagyva hegymászócsoportok teherhordójaként kezdett pénzt keresni. Hegymászói pályája 1985-ben indult, attól fogva egyre több mászócsoport teherhordója és szakácsa lett, de egészen 1990-ig nem volt lehetősége arra, hogy feljusson a Himalája legmagasabb csúcsára.[2]
1988-ban kötött házasságot Yangjin nevű feleségével, aki abban az időben szintén Thame településen élt; két fiuk — Tenjing és Pemba —, valamint egy Dawa nevű lányuk született. A család később az Amerikai Egyesült Államokba költözött, a jobb megélhetés reményében, illetve azért, hogy a gyerekek jobb oktatásban részesülhessenek; jelenleg Utah államban, Draper településen élnek.[3][4]
2009 áprilisában létrehozta az Apa Sherpa Alapítványt, azzal a céllal, hogy segítséget tudjon nyújtani a nepáli gazdaság és az ottani oktatási rendszer fejlesztéséhez.[5] Amikor éppen nem vesz részt expedíciókon, akkor egy precíziós gépeket gyártó üzemben dolgozik Salt Lake Cityben.[6][7]
Első alkalommal a negyedik kísérlete során jutott fel a Mount Everest csúcsára, 1990. május 10-én, egy új-zélandi csoport tagjaként, mely csoport vezetője Rob Hall, egyik tagja pedig Peter Hillary, az Everestet elsőként meghódító Edmund Hillary fia volt.[8] Ettől kezdve számos magashegyi expedíción vett részt, 1990 és 2011 között — két év kivételével — minden esztendőben feljutott a csúcsra. Összesen 21 eredményes csúcstámadásának szinte mindegyike — három kivétellel — májusban történt, 1992-ben pedig kétszer is járt a 8848 méteres magaslaton.
A 2010 májusi expediciója kapcsán azt nyilatkozta, hogy az Everest megmászása az elmúlt időszakban nehezebbé vált, a jég olvadása miatt; mint mondta, látható hatásai vannak a globális felmelegedésnek az Everesten.[9][10]
Sikeres csúcstámadásai a Mount EverestenSzerkesztés
Apa az élete során 21 alkalommal mászta meg a Mount Everestet, ezzel rekordot állítva fel, hiszen őelőtte senki nem jutott fel ennyiszer a Föld legmagasabb pontjára. Az eredményes feljutások mellett részt vett jó pár sikertelen kísérletben is.
Swiss Everest 50th Anniversary Expedition 1952–2002
Dream Everest Expedition 2004
Climbing for a cure
The Eco Everest Expedition
The Eco Everest Expedition
The Eco Everest Expedition
The Eco Everest Expedition
Apa már 2009-ben rekordot döntött, amikor tizenkilencedik alkalommal elérte az Everest legmagasabb pontját. Ebben az évben a The Eco Everest Expedition tagjaként járt a csúcson, az expedíciót Bill Burke vezette, a csoport célja pedig az volt, hogy felhívja a figyelmet a klímaváltozás veszélyeire. A csoport fél órát töltött a csúcson, erre az időre egy transzparenst feszítettek ki, "Stop Climate Change" ("Állítsuk meg a klímaváltozást!") felirattal.[11] Lefelé jövet a csoport nem kevesebb, mint öt tonna, zömmel a korábbi hegymászók által elhagyott szemetet gyűjtott össze és hozott le a hegyről; az általuk összeszedett hulladékok között temérdek sok konzervdoboz és elhagyott hegymászó felszerelés mellett egy balesetet szenvedett helikopter roncsainak darabjai is ott sorakoztak.[12] Az expedíciónak egy halálos áldozata is volt: Apa egyik barátját és serpatársát, Lhakpa Nurut 2009. május 7-én egy lavina ragadta magával.[13][14]
↑ „World Record: Apa Sherpa's Everest summit no 21”
↑ „The Sherpas of Everest Series: Apa Sherpa”, EverestHistory.com. [2009. június 25-i dátummal az eredetiből archiválva] (Hozzáférés ideje: 2009. május 21.)
↑ „Sixteen summits later:Everest climber begins a new life in Utah”, The Santa Fe New Mexican, 2006. december 28.
↑ Gorrell, Mike. „Climber from Nepal reaches for personal summit in SLC”, The Salt Lake Tribune. [2009. május 18-i dátummal az eredetiből archiválva] (Hozzáférés ideje: 2009. május 21.)
↑ World record holder Apa Sherpa to create new foundation. [2009. május 9-i dátummal az eredetiből archiválva]. (Hozzáférés: 2009. május 21.)
↑ Archivált másolat. [2010. november 12-i dátummal az eredetiből archiválva]. (Hozzáférés: 2010. május 27.)
↑ Howe, Steve: The Porters' Progress. Backpacker. [2012. február 23-i dátummal az eredetiből archiválva]. (Hozzáférés: 2015. június 20.)
↑ „Another man conquers highest peak”, Aiken Standard, 1990. május 10.
↑ WWF - Climate Witness: Apa Sherpa, Nepal. Wwf.panda.org, 2009. október 15. [2015. június 21-i dátummal az eredetiből archiválva]. DOI:10.1007/s10584-009-9555-9. (Hozzáférés: 2015. június 20.)
↑ Climate change making Everest more dangerous: Sherpa. Physorg.com. (Hozzáférés: 2015. június 20.)
↑ „Utahn Apa Sherpa tops Everest for the 19th time”, The Salt Lake Tribune. [2009. május 25-i dátummal az eredetiből archiválva] (Hozzáférés ideje: 2009. május 21.)
↑ „The world’s most renowned Sherpa talks Mt. Everest”, Washington Post, 2014. május 5. (Hozzáférés ideje: 2016. március 1.)
↑ „Sherpa swept away in Mount Everest avalanche”, The Salt Lake Tribune. [2009. május 14-i dátummal az eredetiből archiválva] (Hozzáférés ideje: 2009. május 21.)
↑ „Appa summits Everest for 19th time”, Republica. [2009. május 23-i dátummal az eredetiből archiválva] (Hozzáférés ideje: 2009. május 21.)
Ez a szócikk részben vagy egészben az Apa Sherpa című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Az Apa Sherpa Alapítvány weboldala
A lap eredeti címe: „https://hu.wikipedia.org/w/index.php?title=Apa_(serpa)&oldid=24269064”
Utoljára szerkesztve 2021. október 2., 19:57-kor
A lap utolsó módosítása: 2021. október 2., 19:57
A lap szövege CC BY-SA 3.0 alatt érhető el, ha nincs külön jelölve.